עופות טמאים

**עופות טמאים** הם עופות אסורים באכילה על פי היהדות.

## טעם המצווה
לפי הרמב"ם במורה הנבוכים חלק מהמאכלים הטמאים נבחרו להרחקת עבודה זרה משום שהיו בעלי מעמד מיוחד אצל העמים הסובבים. שמעון בודנהיימר מציין סיבה זו להכללת הדוכיפת, היען והחסידה ברשימה זו משום שנחשבו לעופות נערצים במצריים העתיקה.

## פירוט העופות הטמאים בתורה
רשימת העופות האסורים מופיעה בתורה פעמיים: בפרשת שמיני ובפרשת ראה. בפרשת שמיני היא מופיעה בפרק שבו מוזכרים כל בעלי החיים האסורים באכילה:

התלמוד הבבלי מוסיף עוד כמה שמות עופות כפי שהיו מוכרים בזמנם, ובהם הזרזיר שאינו כתוב במפורש, אך הוא מסתובב בחברת עורבים, ולכן הוא בכלל "כָּל עֹרֵב לְמִינוֹ", כפי שאומר הפתגם - "לא לחינם הלך זרזיר אצל עורב" כלומר שהוא קרוב אליו ואסור כמוהו באכילה.

## סימני כשרות בעופות
בניגוד לבהמות ולדגים, להם קבע המקרא כללים ברורים לזיהוי טומאה או טהרה, כללים כאלו לגבי העופות קיימים רק במשנה:

הספרי לומד כל זאת מן הנשר - שהנשר דורס, אין לו אצבע יתירה, אין לו זפק, וקרקבנו אינו נקלף. וכל הדומים לו - טמאים. חלק מהראשונים, ובראשם הרמב"ם, הסתפקו בסימנים אלו כדי להתיר עופות באכילה. לעומת זאת, ראשונים אחרים קבעו שעוף שאין עליו מסורת שהוא נאכל - אסור באכילה, ושיטה זו נפסקה להלכה בשולחן ערוך.

לדעת ענן בן דוד והקראים אין ממש בכללים המוזכרים למעלה, ובעיקרון כל העופות טהורים חוץ מהעופות מהרשימה שבספר ויקרא; אלא שזיהוי רוב העופות הללו אינו ידוע, ולכן מותר לאכול רק תרנגולים, ברבורים, אווזים, יונים, תורים, קוראים ושלווים - שכן רק על עופות אלו יש לקראים מסורת (בלשונם 'סבל הירושה') שהם טהורים.

## מסורת בעופות
סוגי העופות שיש לגביהם מסורת ללא עוררין הם התרנגול (), היונה (), התור (), האווז (; יש האומרים שמדובר באווז הבית דווקא, ויש שהתירו גם את אווז הבר) והברווז ().
יש מינים שישנה מחלוקת לגביהם:
* שליו () - השליו מוזכר כאחד המינים שאכלו בני ישראל במדבר. מסורת ירושלמית קדומה מזהה את השליו המקראי עם המין הידוע כיום בשם זה, ולכן פוסקים רבים התירו את אכילתו.
* תרנגול הודו () - תרנגול ההודו הגיע מיבשת אמריקה, שבה לא ישבו יהודים לפני גילוייה, ועל כן לא הייתה מסורת לגביו. עם זאת, כשהחלו תרנגולי הודו להגיע לאירופה, התירו רוב הפוסקים בה את אכילתו. פרופ' זהר עמר הציע הסבר היסטורי לכך: תרנגולי הודו הגיעו לאירופה דרך האימפריה העות'מאנית, שבה רווחה אז שיטת הרמב"ם שמתיר לאכול עוף בהסתמך על סימני הטהרה בלבד ללא צורך במסורת, וכיוון שיהודי האימפריה אכלו תרנגולי הודו, נחשב הדבר כמסורת עבור יהודי אירופה. עם זאת, היו פוסקים באירופה שאסרו את אכילת תרנגולי ההודו, אך כיום היתר אכילתם נפוץ ומקובל בקרב רוב ככל החוגים וכל גופי הכשרות.
* פסיון () - הרב דוד צבי הופמן מזהה את השליו המקראי עם הפסיון, ומביא מסורות מיהדות איטליה שהוא מותר באכילה. גם בקרב יהדות תימן רווחה מסורת המתירה את אכילתו. למעשה, מסורת זו אינה מקובלת על רוב הציבור.
* טווס () - יש שהתירו את אכילתו, ויש שאסרו.
*חוגלה () - בקהילות רבות הייתה מסורות על כשרותן של מיני החוגלות המצויות בהן, למשל: בארץ ישראל, בספרד, מרוקו, אנגליה וגרמניה.
*קורא () - בתימן הייתה מסורת שמכשירה את אכילתו.
* ברווז מוסקובי () - מוצאו של הברווז המוסקובי הוא מיבשת אמריקה, ולכן אין מסורת עתיקת יומין לגביו. היו מסורות רופפות בג'מייקה ובארצות הברית שיהודים אכלו אותם, אך הרב יששכר בר אילווי אסר על כך, ופסקו קיבל גיבוי מהרבנים שמשון רפאל הירש מפרנקפורט ונתן מרקוס אדלר מלונדון. גם בראשית היישוב היהודי בארגנטינה (במושבות היהודיות מוזסוויל וזוננפלד) היו מסורות קלושות להתירו, והרבנים המקומיים אהרן גולדמן ויוסף אהרן טורון, התירו את אכילתו, ופסקם קיבל גיבוי על ידי הרב שמואל סלנט. בעקבות השתרשות אכילתם ביבשת אמריקה, התיר גם הרב הנצי"ב מוולוז'ין את הברווז המוסקובי, וכן הרב צבי פסח פרנק (אך הוא התיר רק למי שאצלו כבר פשט ההיתר והתקבלה המסורת), והיתר זה התקבל.

ביהדות הקראית ישנה מסורת (בלשונם 'סבל הירושה') לגבי טהרתם של תרנגולים, ברבורים, אווזים, יונים, תורים, קוראים ושלווים בלבד. לפיכך רק עופות אלה מותרים לאכילה.

## זיהוי העופות המוזכרים בתורה
להלן הזיהוי המקובל של העופות האסורים בתורה בשמם העברי והלטיני:

קובץ:Gyps rueppellii -San Diego Zoo, California, USA-8a.jpg|נֶשֶׁר ()
קובץ:Lammgam.jpg|פֶּרֶס ()
קובץ:2012-lappet-faced-vulture.jpg|עָזְנִיָּה ()
קובץ:Milvus migrans (1) - Christopher Watson.jpg| דָּאָה ()
קובץ:Oriental Honey-buzzard (Male) I IMG 9740.jpg|אַיָּה ()
קובץ:Corvus corax by David Hofmann.jpg|עֹרֵב ()
קובץ:Birdsinging03182006.JPG|זרזיר ()
קובץ:Parc national d'Awash-Ethiopie-Autruche (1).jpg|בַּת הַיַּעֲנָה? ()
קובץ:Şivanxapînok.jpg|תַּחְמָס ()
קובץ:Larus argentatus ad.jpg|שָׁחַף ()
קובץ:Accipiter nisus Meneer Zjeroen.jpg|נֵץ ()
קובץ:Mochuelo Común ( Athene noctua )(1).jpg|כּוֹס ()
קובץ:Osprey mg 9605.jpg|שָׁלָך ()
קובץ:Asio otus -Battlefield Falconry Centre, Shrewsbury, Shropshire, England-8a.jpg|יַנְשׁוּף ()
קובץ:Barn Owl RWD at CRC2.jpg|תִּנְשֶׁמֶת ()
קובץ:Strix-butleri-stamp1.jpg|קָאַת? ()
קובץ:Neophron percnopterus - Egyptian vulture.jpg|רָחָם ()
קובץ:Legleg-4.JPG|חֲסִידָה ()
קובץ:Black-headed Heron flying RWD.jpg|אֲנָפָה ()
קובץ:Hoopoe at Rajaji NP.jpg|דּוּכִיפַת ()
קובץ:Rhinolophus euryale-cropped.jpg|עֲטַלֵּף ()


## ראו גם
*טומאת נבלת עוף טהור

## לקריאה נוספת
*זהר עמר, **[https://asif.co.il/files_ktav/%d7%9e%d7%a1%d7%95%d7%a8%d7%aa-%d7%94%d7%a2%d7%95%d7%a3/ מסורת העוף]**, תל אביב: תשס"ד
*ירון סרי, סימני העוף הטהור, דף שבועי לפרשת שמיני, באתר אוניברסיטת בר-אילן
* זהר עמר וארי זיבוטפסקי, **[http://www.daat.ac.il/daat/kitveyet/hamaayan/kashrut-2.htm כשרות הברברי והמולארד]**, המעין תשס"ד.
* הרב בועז מרדכי, **[https://www.machonso.org/uploads/images/מרדכי.pdf 'מהודו ועד כוש' - על כשרות התרנגולות ה'חדשים']**, המעיין 222, עמ' 25–30.
* הרב יצחק ישעיה ווייס, **[http://beinenu.com/sites/default/files/alonim/34_47_72.pdf היתר אכילת תרנגולי הודו בזמננו]**, "נוה ההיכל" גיליון 160.

## קישורים חיצוניים

## הערות שוליים

*
קטגוריה:כשרות
קטגוריה:פרשת שמיני
קטגוריה:פרשת ראה
קטגוריה:מסכת חולין
קטגוריה:עופות והאדם